CELEX: 62007CA0071
Language: sk
Date: 2007-07-17 00:00:00
Title: Vec C-71/07 P: Rozsudok Súdneho dvora (druhá komora) zo 17. júla 2008 – Franco Campoli/Komisia Európskych spoločenstiev, Rada Európskej únie (Odvolanie — Úradníci — Odmena — Dôchodok — Uplatnenie opravného koeficientu vypočítaného v závislosti od priemerných životných nákladov v krajine bydliska — Prechodný režim zavedený nariadením, ktorým sa mení a dopĺňa Služobný poriadok úradníkov — Námietka nezákonnosti)

30.8.2008   
            
            
               SK
            
            
               Úradný vestník Európskej únie
            
            
               C 223/12
            
         Rozsudok Súdneho dvora (druhá komora) zo 17. júla 2008 – Franco Campoli/Komisia Európskych spoločenstiev, Rada Európskej únie
   (Vec C-71/07 P) (1)
   
   (Odvolanie - Úradníci - Odmena - Dôchodok - Uplatnenie opravného koeficientu vypočítaného v závislosti od priemerných životných nákladov v krajine bydliska - Prechodný režim zavedený nariadením, ktorým sa mení a dopĺňa Služobný poriadok úradníkov - Námietka nezákonnosti)
   (2008/C 223/18)
   Jazyk konania: francúzština
   Účastníci konania
   
      Odvolateľ: Franco Campoli (v zastúpení: G. Vandersanden, L. Levi a S. Rodrigues, advokáti)
   
      Ďalší účastníci konania: Komisia Európskych spoločenstiev (v zastúpení: V. Joris a D. Martin, splnomocnení zástupcovia), Rada Európskej únie (v zastúpení: M. Arpio Santacruz a I. Šulce, splnomocnení zástupcovia)
   Predmet veci
   Odvolanie podané proti rozsudku Súdu prvého stupňa (druhá rozšírená komora) z 29. novembra 2006, Campoli/Komisia (T-135/05), ktorým Súd prvého stupňa zamietol ako čiastočne neprípustnú a čiastočne nedôvodnú žalobu o neplatnosť výplatných listín dôchodku odvolateľa od mája do júla 2004, keďže sa v nich po prvýkrát uplatnil opravný koeficient vypočítaný údajne protiprávnym spôsobom na základe priemerných nákladov na život v krajine bydliska odvolateľa, a nie, ako predtým, vzhľadom na náklady na život v hlavnom meste danej krajiny – Účinok nadobudnutia platnosti nového Služobného poriadku úradníkov na systém opravných koeficientov – Prechodný systém pre úradníkov, ktorí odišli do dôchodku pred 1. aprílom 2004 – Metóda výpočtu opravných koeficientov a dodržanie zásady rovnosti zaobchádzania – Povinnosť odôvodnenia
   Výrok rozsudku
   
               1.
            
            
               Odvolanie a vzájomné odvolanie sa zamietajú.
            
         
               2.
            
            
               Pán Campoli, Komisia Európskych spoločenstiev a Rada Európskej únie znášajú svoje vlastné trovy konania.
            
         
      (1)  Ú. v. EÚ C 117, 26.5.2007.